Tomášikova ulica (Bratislava)

Tomášikova ulica je ulica v Bratislave, v mestských častiach Ružinov a Nové Mesto. Je pomenovaná podľa slovenského prozaika, básnika a evanjelického farára Sama Tomášika (1813 – 1887).

 Popis 
Tomášikova ulica je situovaná približne v smere juhovýchod-severozápad. Na juhovýchodnom konci ústi do Gagarinovej ulice v mestskej časti Ružinov, kde na ňu plynule nadväzuje Kaštieľska ulica. Na severozápadnom konci ústi do Vajnorskej ulice v mestskej časti Nové Mesto. Križuje dôležité mestské komunikácie - Ružinovskú ulicu a Trnavskú cestu. V úseku od Trnavskej cesty po Gagarinovu ulicu približne kopíruje niekdajší ľavý breh dnes už neexistujúceho Novozámockého ramena Dunaja, ktoré bolo postupne zasypávané od konca 19. storočia.  

 Úsek Gagarinova ulica - Trnavská cesta 
Tento úsek sa nachádza v mestskej časti Ružinov.
Trnavská cesta predstavuje hranicu medzi mestskými časťami Ružinov a Nové Mesto.

Na tomto úseku je ulica prevedená ako nedelená dvojpruhová komunikácia. Oba jazdné pruhy sú veľmi široké, lebo v minulosti bola ulica trojpruhová.

 Úsek Gagarinova - Ružinovská ulica 
Na tomto úseku Tomášikova ulica predstavuje hranicu medzi miestnou časťou Trávniky na západnej strane a miestnou časťou Pošeň na východnej strane.

Na konci ústi do Gagarinovej ulice, kde na ňu plynule nadväzuje Kaštieľska ulica.

Na juhozápadnej strane do nej ústi Rezedová ulica.

Na severovýchodnej strane do nej ústi Petzvalova ulica.

Na juhozápadnej strane do nej ústi Nevädzová ulica. Za križovatkou s touto ulicou sa ulica otáča skôr severným smerom.

Z východnej strany do nej ústia Obilná ulica a Seberíniho ulica.

Zo západnej strany do nej ústi Ľanová ulica.

Kolmo križuje Ružinovskú ulicu situovanú približne v smere západ-východ.

 Úsek Ružinovská ulica - Trnavská cesta 
Na tomto úseku Tomášikova ulica predstavuje hranicu medzi miestnou časťou Štrkovec na západnej strane a miestnou časťou Ostredky na východnej strane.

Za križovatkou s Ružinovskou ulicou sa Tomášikova ulica opäť otáča skôr severozápadným smerom.
Na juhozápadnej strane do nej ústia Haburská ulica, Drieňová ulica a Medzilaborecká ulica.
Zo severovýchodnej strany do nej ústi Ulica Maximiliána Hella.

 Úsek Trnavská cesta - Vajnorská ulica 
Tento úsek sa nachádza v mestskej časti Nové Mesto.
Na juhozápadnej strane sa nachádza jazero Kuchajda.
Na severovýchodnej strane sa nachádza železničná stanica Bratislava-Nové Mesto a bezprostredne pri nej pošta Bratislava 3.

Na tomto úseku je ulica prevedená ako štvorpruhová komunikácia s deliacim pásom uprostred.
V úseku od Vajnorskej ulice po železničnú stanicu je v stredovom páse vedená električková trať, ktorá sa napája na radiálu na Vajnorskej ulici.

 Významné objekty 
 jazero Kuchajda
 Železničná stanica Bratislava-Nové Mesto
 Lakeside Park
 ústredie Slovenskej sporiteľne, Tomášikova 48
 pobočka ČSOB
 Pošta Bratislava 3, Tomášikova 54
 Gymnázium Ladislava Novomeského
 Jadrová a vyraďovacia spoločnosť, Tomášikova 22
 Kostol svätého Vincenta de Paul
 Chrám svätého Rastislava
 Na Tomášikovej 22 má od 01.05.2018 sídlo Vzdelávací a konzultačný inštitút v Bratislave Vysoká škola mezinárodních a veřejných vztahů Praha.

 Blízke ulice 
 Drieňová ulica
 Gagarinova ulica
 Haburská ulica
 Kaštieľska ulica
 Ľanová ulica
 Medzilaborecká ulica
 Nevädzová ulica
 Obilná ulica
 Petzvalova ulica
 Rezedová ulica
 Ružinovská ulica
 Seberíniho ulica
 Trnavská cesta
 Ulica Maximiliána Hella
 Vajnorská ulica

 Galéria 

 Poznámky 

 Referencie 

 Iné projekty 

 Externé odkazy 
 Tomášikova ulica na mape Bratislavy

Kategória:Ulice v Ružinove
Kategória:Ulice v Novom Meste v Bratislave